text: বনানীতে সমাহিত হলেন ড. ইনামুল হক - Suprobhat Bangladesh
  শ্রদ্ধা জানানোর জন্য ড. ইনামুল হকের মরদেহ নেওয়া হয়েছিল বাংলাদেশ শিল্পকলা একাডেমি, কেন্দ্রীয় শাহীদ মিনার ও বাংলাদেশ প্রকৌশল বিশ্ববিদ্যালয়ে (বুয়েট)। সকাল ১১টায় রাজধানীর কেন্দ্রীয় শহীদ মিনারে গুণী এই অভিনেতার মরদেহ নিয়ে এলে বিভিন্ন সংগঠন ও বিভিন্ন শ্রেণি পেশার মানুষ ফুল দিয়ে তাকে শ্রদ্ধা নিবেদন করেন। এই আয়োজন করে সম্মিলিত সাংস্কৃতিক জোট। সেখানে উপস্থিত ছিলেন ড. ইনামুল হকের দুই জামাতা অভিনেতা লিটু আনাম ও সাজু খাদেম এবং দুই মেয়ে হৃদি হক ও প্রৈতি হকও।